
Par projekta “Litenes sporta zāles ēkas energoefektivitātes uzlabošana” pieteikuma iesniegšanu un projekta līdzfinansējuma nodrošināšanu
Gulbenes novada pašvaldība, pamatojoties Gulbenes novada  attīstības programmas 2025. - 2030. gadam Investīciju plāna 2025. - 2027. gadam Ilgtermiņa prioritātes IP3 “Kultūras telpas attīstība un dzīves vides kvalitāte” rīcības virziena RVK3.4 “Sporta nozares pārraudzība un infrastruktūra” projekta Nr. iK3.4.1 “Litenes sporta zāles ēkas energoefektivitātes uzlabošana” un  Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.-2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, gatavo atklāta konkursa projekta “Litenes sporta zāles ēkas energoefektivitātes uzlabošana” pieteikumu iesniegšanai Centrālajā finanšu un līgumu aģentūrā. 
[bookmark: OLE_LINK28]Projektu konkursa mērķis ir uzlabot pašvaldību ēku un ar tām tieši saistītās infrastruktūras energoefektivitāti, lai samazinātu ikgadējo primāro enerģijas patēriņu un ietaupītu enerģiju, ieviešot efektīvākos pasākumus pašvaldību ēku energoefektivitātes, tai skaitā siltumnoturības, uzlabošanai. 
Litenes sporta zāle projektā paredzēts  veikt  ēkas energoefektivitāti veicinošus pasākumus: ārsienu, fasādes, pamatu un cokola siltināšanu, bēniņu un sporta zāles griestu siltināšanu, siltinātas grīdas izbūvi, jaunu ārdurvju un iekšdurvju montāžu, kā arī inženiertehnisko sistēmu atjaunošanu, pārbūvējot siltummezglu, siltumtrasi, apkures un ventilācijas sistēmas un atjaunojot apgaismojumu. Projekta izmaksās iekļautas būvdarbu, būvuzraudzības, autoruzraudzības un būvprojekta izmaksas. Projekta īstenošanas termiņš ir līdz 2029. gada 31. decembrim.
Projekta “Litenes sporta zāles ēkas energoefektivitātes uzlabošana” kopējās plānotās attiecināmās izmaksas ir līdz 293134,10 EUR  (divi simti deviņdesmit trīs tūkstoši viens simts trīsdesmit četri euro desmit centi) ar PVN, no tām Eiropas Reģionālās attīstības fonda (ERAF) finansējums ir līdz 85% jeb 249163,99 EUR (divi simti četrdesmit deviņi tūkstoši viens simts sešdesmit trīs euro deviņdesmit deviņi centi)  un Gulbenes novada pašvaldības līdzfinansējums ir 15% jeb līdz 43970,11 EUR (četrdesmit trīs tūkstoši deviņi simti septiņdesmit euro vienpadsmit centi). Projekta izmaksas var tikt precizētas pēc būvniecības iepirkuma procedūras pabeigšanas.
Pamatojoties uz Pašvaldību likuma 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm "Par" (...), "Pret" – , "Atturas" – , Gulbenes novada pašvaldības dome NOLEMJ:
1. ATBALSTĪT projekta “Litenes sporta zāles ēkas energoefektivitātes uzlabošana” pieteikuma iesniegšanu Eiropas Savienības kohēzijas politikas programmas 2021.–2027. gadam 2.1.1.6. pasākuma “Pašvaldību ēku energoefektivitātes paaugstināšana” konkursā izvērtēšanai.
2. Projekta apstiprināšanas gadījumā NODROŠINĀT projekta līdzfinansējumu līdz 43970,11 EUR (četrdesmit trīs tūkstoši deviņi simti septiņdesmit euro vienpadsmit centi)  apmērā no Gulbenes novada pašvaldības budžeta 2027.gadam projektu līdzfinansējumiem paredzētajiem finanšu līdzekļiem.
3. Par projekta pieteikuma “Litenes sporta zāles ēkas energoefektivitātes uzlabošana” iesniegšanu atbildīgais ir Gulbenes novada Centrālās pārvaldes Attīstības un iepirkumu nodaļas vadītājs.
4. Lēmuma izpildes kontroli veikt Gulbenes novada pašvaldības izpilddirektoram.

